‘‘ஆமாம். தலைமைச் செயலாளராக இருந்த ராம மோகன ராவ், அமைச்சர் விஜயபாஸ்கர் வீடுகளிலும், தலைமைச் செயலகத்திலும் ரெய்டு நடந்தபோது மத்திய ரிசர்வ் போலீஸ் படையைப் பாதுகாப்புக்கு அழைத்துச் சென்றார்கள். தலைமைச் செயலகத்தில் சோதனை போட்டபோது பன்னீர் முதல்வராக இருந்தார். ஆனால், அப்போது அவர் முழுமையாக டெல்லியின் நம்பிக்கைக்குரியவராக மாறவில்லை. விஜயபாஸ்கர் வீட்டு ரெய்டின்போது எடப்பாடி முதல்வர். அப்போது அவர் தினகரனுடன் இருந்தார். இப்போது, பன்னீரும் எடப்பாடியும் ‘டெல்லியின் நம்பர் 1 விசுவாசி யார்’ என நிரூபிப்பதில் போட்டிபோடுகிறார்களே. அதனால், வருமான வரித்துறையினர் கேட்ட ‘எல்லாமே’ கிடைக்கிறது’’ என அழுத்திச் சொல்லிவிட்டு கழுகார், சட்டெனப் பறந்தார்.